NORAKSTS

|  |  |
| --- | --- |
| 31.01.2019. | Nr.1/15 |

###### neapbūvētas ZEMES VIENĪBAS DAĻAS DAMBJA IELĀ 22, JELGAVĀ

###### nomas tiesību izsole

(ziņo I.Škutāne)

**Atklāti balsojot: PAR – 13** (A.Eihvalds, I.Jakovels, S.Stoļarovs, L.Zīverts, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods, A.Rāviņš), **PRET-** nav, **ATTURAS** – nav,

Jelgavas pilsētas pašvaldības administrācijā saņemts SIA “TRAFIK” (reģ.  
Nr. 43603028296, juridiskā adrese Draudzības iela 6, Jelgava) iesniegums ar lūgumu iznomāt pašvaldībai piederošas zemes vienības daļu, kas atrodas blakus SIA “TRAFIK” nekustamajam īpašumam Draudzības ielā 6, Jelgavā.

Zemes vienības daļa 1400 m2 platībā (turpmāk – zemesgabals) ietilpst nekustamā īpašuma ar kadastra numuru 0900 003 0073 Dambja ielā 22, Jelgavā (kopējā platībā 32 824 m2) sastāvā, kas Zemgales rajona tiesas Zemesgrāmatu nodaļā reģistrēts uz Jelgavas pilsētas pašvaldības vārda (Jelgavas pilsētas zemesgrāmatas nodalījums Nr.100000455833).

Saskaņā ar Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 32.punktu neapbūvēta zemesgabala nomnieku noskaidro rakstiskā vai mutiskā izsolē.

Zemesgabalam var piekļūt tam piegulošo nekustamo īpašumu īpašnieki:

1. Draudzības iela 6, Jelgava, kadastra Nr.09000030041, reģistrēts Jelgavas pilsētas zemesgrāmatas nodalījumā Nr.4362;
2. Aspazijas iela 16, Jelgava, kadastra Nr.09000030099, reģistrēts Jelgavas pilsētas zemesgrāmatas nodalījumā Nr.1658;
3. Dambja iela 20, Jelgava, kadastra Nr.09000030039, reģistrēts Jelgavas pilsētas zemesgrāmatas nodalījumā Nr.1121.

Saskaņā ar likuma „Par pašvaldībām” 14.panta otrās daļas 3.punktu, 15.panta pirmās daļas 10.punktu, 21.panta četrpadsmito daļu, Publiskas personas finanšu līdzekļu un mantas izšķērdēšanas novēršanas likuma 6.1 pantu, Ministru kabineta 2018.gada 19.jūnija noteikumiem Nr.350 “Publiskas personas zemes nomas un apbūves tiesības noteikumi”,

**JELGAVAS PILSĒTAS DOME NOLEMJ:**

1. Izsolīt rakstiskā izsolē zemes nomas tiesības uz Jelgavas pilsētas pašvaldībai piederošu neapbūvētu zemesgabalu 1400 m2 platībā, kas ir daļa no zemes vienības ar kadastra apzīmējumu 0900 003 0073 Dambja ielā 22, Jelgavā, ar pretendentu atlasi starp zemesgabalam piegulošo nekustamo īpašumu īpašniekiem, nosakot, ka zemesgabals tiek iznomāts:
   1. bez apbūves un izpirkuma tiesībām;
   2. būvmateriālu novietošanai;
   3. zemes nomas līgums tiek lauzts gadījumā, ja pašvaldībai radusies nepieciešamība zemesgabalu izmantot savu funkciju veikšanai;
   4. nomas termiņš - 5 (pieci) gadi.
2. Noteikt izsoles sākuma nomas maksu 240 *euro* (divi simti četrdesmit *euro*) gadā.
3. Pašvaldības izpilddirektoram veikt visas nepieciešamās darbības lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2019.gada 1.februārī